（一） 安住儀式。
（二） 行慈境界。
（三） 無諸惱熱。
（四） 守護諸根。
（五） 得無食喜樂。
（六） 遠離愛欲。
（七） 修禪不空。
（八） 解脫魔罥。
（九） 安住佛境。
（十） 解脫成熟。
由此觀之，如是『十者』，即所謂菩薩摩訶薩與禪相應有十種利益，此為吾等學佛修道者不可不知。何以故？蓋『禪』者，禪那Dhya%na之略。譯曰棄惡，功德叢林，思惟修等，新譯曰靜盧。屬於色界之心地定法也。今於欲界人中發得之，謂之修得。生於色界而發之，謂之生得。思惟而修得之，則名為思惟修。成就之之心體，即為寂靜，有能如實慮知所對之境之用，故名靜慮。又『相應』者，互相呼應。依《瑜伽論》之意，有三種相應，（1）一切所緣之境，與心相應，名境相應；（2）行與理相應，名行相應；（3）三乘聖者，所修諸功德法，因果相符，名果相應，此三種相應，攝盡一切法。